WIIK เผยงบฯ Q1/58 พลิกกำไร หลังรายได้การขายและบริการตปท. พุ่ง
WIIK เผยงบฯ Q1/58 พลิกกำไร มาที่ 12.92 ลบ. หลังรายได้การขายและบริการในตทป. พุ่งพรวด
13 พ.ค. 2558

บริษัทวิค แอนด์ ฮุคลันด์ จำกัด (มหาชน) หรือ WIIK รายงานผลการดำเนินงานไตรมาส 1/58 สิ้นสุดวันที่ 31 มี.ค.58 (รวมบริษัทย่อย) มีกำไรสุทธิ 12.92 ล้านบาท หรือมีกำไรสุทธิ 0.04 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 12.68 ล้านบาท หรือขาดทุนสุทธิ 0.04 บาทต่อหุ้น
ทั้งนี้ผลการดำเนินงานดังกล่าวที่พลิกกำไร เนื่องจากรายได้จากการขายและบริการเพิ่มขึ้น โดยมีสาเหตุหลักมาจากรายได้จากการขายและบริการในต่างประเทศเพิ่มขึ้นจำนวน 56.80 ล้านบาท หรือคิดเป็น 417.25% อีกทั้งรายได้อื่นๆ เพิ่มขึ้น 239.92% เป็นการเพิ่มขึ้นของค่าขนส่งจากการส่งออก